# name
Josep Fuset i Tubià. Exposició al CRAI Biblioteca de Biologia (Setembre 2021)

# metadata.dc.description[].value
Material elaborat pel CRAI Biblioteca de Biologia. 
Imatge utilitzada per fer publicitat de novetats del CRAI de la Universitat de Barcelona - Vitrina mes 2021.

# metadata.dc.description.abstract[].value
Amb motiu del cent cinquantè aniversari del naixement de Josep Fuset i Tubià, el CRAI Biblioteca de Biologia i el Centre de Recursos de Biodiversitat Animal (CRBA) ofereixen un recorregut per la figura de qui fou catedràtic de Zoologia General i posteriorment de Zoologia dels Vertebrats a la Universitat de Barcelona. Fuset va ser pioner en l’ensenyament de la ciència per la imatge i una de les figures clau en la difusió del coneixement dels ocells silvestres catalans i també de l’oceanografia a Espanya.

 

Aquest recorregut s’articula en dues exposicions complementàries. La primera d’elles, en format virtual, constitueix un recorregut per la figura de Fuset, amb un èmfasi especial en les seves contribucions al camp de la ciència per la imatge, al coneixement dels animals marins i dels ocells catalans, i també en la seva rellevància com a defensor de l’evolucionisme enfront del fixisme, encara molt present en els cercles científics catalans de l’època. Completa l’exposició un recull de les obres de Fuset integrades al fons del CRAI de la Universitat de Barcelona.

 

La segona exposició, en format físic, s’ubica al CRBA de la Facultat de Biologia i recull obres de Josep Fuset i Tubià procedents del fons bibliogràfic del CRAI Biblioteca de Biologia, així com instrumental de laboratori de principis de segle i una selecció d’ocells naturalitzats de la col·lecció del mateix CRBA -col·lecció que Fuset ajudà a catalogar i completar entre els anys 1897 i 1900 i després entre 1911 i 1937, quan fou responsable del Gabinet d’Història Natural de la Universitat de Barcelona-. Vegeu també la l'exposició en format virtual.

# metadata.dc.rights[].value
cc-by (c) Universitat de Barcelona. CRAI, 2021

# metadata.dc.subject.other[].value
Universitat de Barcelona. CRAI Biblioteca de Biologia

# metadata.dc.title[].value
Josep Fuset i Tubià. Exposició al CRAI Biblioteca de Biologia (Setembre 2021)